**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Ministru kabineta rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts saskaņā ar:  1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu; 2. Sabiedrības vajadzībām nepieciešamā nekustamā īpašuma atsavināšanas likuma 9.pantu; 3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu; 4. Ministru kabineta 2015.gada 27.augusta sēdes protokola Nr.42, 3.§. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.  Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu.  Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.  Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.  Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā:   1. nekustamā īpašuma “Alkšņi”, Robežas ielā 1, Goliševas pagastā, Kārsavas novadā (kadastra numurs 6854 004 0063) daļu – zemes vienību ar kadastra apzīmējumu 6854 004 0434, zemes 0,1477 ha platībā (turpmāk – nekustamais īpašums „Alkšņi”); 2. nekustamā īpašuma “Ārgaļi”, Malnavas pagastā, Kārsavas novadā, kadastra numurs 6868 001 0078) daļu, zemes vienību ar kadastra apzīmējumu 6868 002 0154, zemes 0,08 ha platībā (turpmāk – nekustamais īpašums „Ārgaļi”); 3. nekustamā īpašuma “Līdumi” Šķilbēnu pagastā, Viļakas novadā (kadastra numurs 3882 003 0141) daļu – zemes vienību ar kadastra apzīmējumu 3882 003 0283, zemes 0,82 ha platībā (turpmāk – nekustamais īpašums „Līdumi”); 4. nekustamā īpašuma “Pirmais Kumeliņš”, Zaļesjes pagastā, Zilupes novadā (kadastra numurs 6896 006 0149) – zemes vienību ar kadastra apzīmējumu 6896 006 0140, zemes 0,0157 ha platībā (turpmāk – nekustamais īpašums „Pirmais Kumeliņš”); 5. nekustamā īpašuma “Straujupe”, Bākarovā, Šķilbēnu pagastā, Viļakas novadā (kadastra numurs 3882 003 0018) daļu – zemes vienību ar kadastra apzīmējumu 3882 003 0309, zemes 0,27 ha platībā un zemes vienību ar kadastra apzīmējumu 3882 003 0311, zemes 0,6 ha platībā (turpmāk – nekustamais īpašums „Straujupe”); 6. nekustamā īpašuma “Vahmistrovi” Baltinavas novadā (kadastra numurs 3844 002 0005) daļu – zemes vienību ar kadastra apzīmējumu 3844 002 0148, zemes 0,01 ha platībā (turpmāk – nekustamais īpašums „Vahmistrovi”).   1. Nekustamais īpašums „Alkšņi” ir ierakstīts Rēzeknes tiesas zemesgrāmatu nodaļas Goliševas pagasta zemesgrāmatas nodalījumā Nr.64. Nekustamajam īpašumam „Alkšņi” ir noteikti apgrūtinājumi (saskaņā ar ierakstiem Zemesgrāmatā):  - valsts robežas josla 0,137 ha;  - pierobežas josla 0,1477 ha;  - pierobeža 0,1477 ha;  - dabiskas ūdensteces vides un dabas resursu aizsardzības aizsargjoslas teritorija pilsētās un ciemos 0,1137 ha;  - sanitārās aizsargjoslas teritorija ap kapsētu 0,1477 ha;  - sanitārās aizsargjoslas teritorija ap notekūdeņu attīrīšanas ietaisi ar atklātu notekūdeņu apstrādi un atklātiem dūņu laukiem 0,1004 ha.  Nekustamā īpašuma “Alkšņi” īpašniekam 2017.gada 29.septembrī ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13. punktā minētais paziņojums Nr.17-9/9854. Īpašnieks 2017.gada 1.novembrī informēja, ka nekustamajam īpašumam “Alkšņi” nav noslēgtu īres līgumu vai kādu citu apgrūtinājumu.  Sertificēts nekustamā īpašuma vērtētājs ir veicis nekustamā īpašuma “Alkšņi” novērtēšanu un aprēķinājis nekustamā īpašuma “Alkšņi” tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Alkšņi” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 18.decembri ir 160,00 *euro* (viens simts sešdesmit *euro* un 00 centi), ko veido nekustamā īpašuma “Alkšņi” tirgus vērtība – 160,00 *euro* (viens simts sešdesmit *euro* un 00 centi) apmērā, atlīdzība par zaudējumiem, kas īpašniekam nodarīti saistībā ar nekustamā īpašuma “Alkšņi” atsavināšanu, nav aprēķināma (ir 0,00 *euro*).  Ar Iekšlietu ministrijas 2017. gada 29.jūnija rīkojumu Nr. 1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) saskaņā ar MK noteikumu Nr.204 26.punktu 2018.gada 4.janvārī nosūtīja īpašniekam uzaicinājumu Nr. 1.2.2.-09/119 piedalīties sēdē par aprēķinātās atlīdzības izvērtēšanu.  Komisija ir saņēmusi īpašnieka 2018.gada 15.februāra iesniegumu ar informāciju, ka īpašnieks aprēķinātajai atlīdzībai 160,00 *euro* (viens simts sešdesmit *euro* un 00 centi) piekrīt un Komisijas sēdē par aprēķinātās atlīdzības izvērtēšanu nepiedalīsies.  Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par Īpašuma atsavināšanas atlīdzības apstiprināšanu, nosakot to 160,00 *euro* (viens simts sešdesmit *euro* un 00 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3)  2. Nekustamais īpašums „Ārgaļi” ir ierakstīts Rēzeknes tiesas zemesgrāmatu nodaļas Malnavas pagasta zemesgrāmatas nodalījumā Nr.100000441747. Nekustamajam īpašumam „Ārgaļi” ir noteikti apgrūtinājumi (saskaņā ar ierakstiem Zemesgrāmatā):  - pierobežas josla 0,08 ha;  - pierobeža 0,08 ha;  - valsts robežas josla 0,00 ha.  Nekustamā īpašumā “Ārgaļi” īpašniekam 2017.gada 3.martā ir nosūtīts MK noteikumu Nr.204 13. punktā minētais paziņojums Nr.17-9/2097. Informācija par nekustamo īpašumu “Ārgaļi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Ārgaļi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Ārgaļi”, kas varētu ietekmēt nekustamā īpašuma “Ārgaļi” vērtības noteikšanu, no īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Ārgaļi” novērtēšanu un aprēķinājis nekustamā īpašuma “Ārgaļi” tirgus vērtību un atlīdzības apmēru par zaudējumiem, kas rodas īpašniekam sakarā ar Īpašuma atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 16.maiju ir 76,48 *euro* (septiņdesmit seši *euro* un 48 centi). Atlīdzība par zaudējumiem, kas nekustamā īpašuma īpašniekam nodarīti saistībā ar nekustamā īpašuma “Ārgaļi” atsavināšanu, nav aprēķināma (ir 0,00 *euro*).  Komisija saskaņā ar MK noteikumu Nr.204 26.punktu 2017.gada 2.jūnijā nosūtīja īpašniekam uzaicinājumu piedalīties sēdē par aprēķinātās atlīdzības izvērtēšanu Nr. 17-9/5383.  Komisija 2017.gada 10.jūlijā ir saņēmusi informāciju no īpašnieka, ka īpašnieks aprēķinātai atlīdzībai 76,48 *euro* (septiņdesmit seši *euro* un 48 centi) par nekustamā īpašuma “Ārgaļi” nepiekrīt, Komisijas sēdē par aprēķinātās atlīdzības izvērtēšanu nepiedalīsies un plāno tiesāties par taisnīgu atlīdzības noteikšanu. Pēc īpašnieka vārdiem taisnīga atlīdzība izriet no tās cenas, ko īpašnieks ir samaksājis par Īpašumu 2010.gadā.  2017.gada 28.jūlijā īpašniekam tika nosūtīts uzaicinājums piedalīties atkārtotā sēdē 2017.gada 8.septembrī par aprēķinātās atlīdzības izvērtēšanu Nr.17-9/7343, kurā lūgts īpašniekam sniegt viedokli par aprēķinātās atlīdzības apmēru, vienlaikus norādot, ka gadījumā, ja aprēķinātās atlīdzības apmērs īpašniekam šķiet nesamērīgs, tas tiek aicināts sniegt argumentus par atlīdzības apmēru.  Komisija ir saņēmusi īpašnieka 2017.gada 28.augusta iesniegumu Nr.1-1/1009 ar informāciju, ka īpašnieks nepiekrīt aprēķinātajam atlīdzības apmēram, un līdz brīdim, kamēr nebūs veikts pilnīgs, faktiskajai un tiesiskajai situācijai atbilstošs īpašniekam nodarīto zaudējumu aprēķins, īpašnieks iebilst pret jebkādu lēmumu pieņemšanu šī jautājuma sakarā.  Īpašnieks iesniegumā norāda, ka atlīdzība 76,48 *euro* (septiņdesmit seši *euro* un 48 centi) apmērā tiek noteikta atbilstoši nekustamā īpašuma “Ārgaļi” tirgus vērtībai uz 2017.gada 16.maiju, kas nekādā veidā nevar tikt uzskatīta, par pilnīgu īpašniekam noteikto atlīdzības apmēru, jo nekompensē izdevumus un zaudējumus daļā, kas īpašniekam radušies saistībā ar īpašuma iegādi proporcionāli atsavināmajai daļai. Proporcionāli atsavināmajai daļai zaudējumu daļa īpašnieka skatījumā sastāda 112,11 *euro* (viens simts divpadsmit *euro* un 11 centi).  Īpašnieks tāpat vērš uzmanību, ka Īpašums pamatā sastāv no mežsaimniecībā izmantojamās zemes, un, nosakot atlīdzības apmēru, nav ņemtas vērā īpašnieka komercintereses attiecībā uz nekustamo īpašumu “Ārgaļi”, kas uzskatāms kā īpašnieka ilgtermiņa investīciju objekts.  Īpašnieks norāda, ka saskaņā ar meža statistiskās inventarizācijas rezultātu aprēķiniem tekošais meža krājas pieaugums ir 8,16 m3/ha gadā, attiecīgi nekustamā īpašuma “Ārgaļi” zemes platībai tie ir 0,6528 m3/gadā. Ievērojot vispār noteikto minimālo meža augšanas (atjaunošanās) periodu (40 gadi), atrautās peļņas vērtība īpašnieka skatījumā aprēķināma atbilstoši 26,11 m3 apjomam, kur saskaņā ar īpašnieka noteikto cenu kokmateriālu cena no celma ir 40,00 *euro*/m3. Pēc īpašnieka aprēķiniem kopējā vērtība par visu apjomu sastāda 1044,40 *euro* (viens tūkstotis četrdesmit četri *euro* un 40 centi).  Īpašnieks tāpat norāda, ka vērā ņemamu zaudējumu apjomu sastāda arī izdevumi, kas īpašniekam tiek nodarīti nepieciešamās meža inventarizācijas veikšanas sakarā, kur zaudējumu precīzs apjoms nosakāms vienīgi pēc inventarizācijas darbu veikšanas.  Komisija 2017.gada 10.novembrī nolēma atlikt nekustamā īpašuma “Ārgaļi” aprēķinātās atlīdzības apstiprināšanu līdz 2017.gada 12.decembrim.  Komisija 2017.gada 11.decembrī saņēma no īpašnieka informāciju, ka meža inventarizācijas veikšanai nepieciešamus dokumentus (zemes robežu, situācijas un apgrūtinājumu plānus) saņēma tikai novembra beigās un lūdza atlikt nekustamā īpašuma “Ārgaļi” aprēķinātās atlīdzības apstiprināšanu.  Komisija 2017.gada 12.decembrī nolēma atlikt nekustamā īpašuma “Ārgaļi” aprēķinātās atlīdzības apstiprināšanu līdz 2018.gada 12.janvārim.  Komisija saņēma īpašnieka 2018.gada 11.janvāra elektroniskā pasta vēstuli, kurā īpašnieks lūdz pievienot pie pārējiem iepriekš iesniegtajiem dokumentiem kompensācijas apmēra noteikšanai 2018.gada 10.janvāra rēķinu Nr.15/01 par īpašuma meža inventarizāciju par kopējo summu 175,69 *euro* (viens simts septiņdesmit pieci *euro* un 69 centi).  Komisija, izskatot īpašnieka minētos argumentus un iesniegtos dokumentus, secināja sekojošo.  Īpašnieka noteiktā nekustamā īpašuma “Ārgaļi” tirgus vērtība balstās uz 2010.gada 14.aprīļa pirkuma līgumā norādīto summu, savukārt sertificēta nekustamā īpašuma vērtētāja noteiktā cena balstās uz 2017.gada 16.maijā veikto nekustamā īpašuma “Ārgaļi” apsekošanu. Īpašuma apsekošanas laikā īpašnieks nesniedza informāciju atdalāmās zemes vienības tirgus vērtības noteikšanai un kompensējamo zaudējumu apmēra noteikšanai.  Saskaņā ar Latvijas Republikas valsts robežas likuma 14.pantu personu uzturēšanās valsts robežas joslā ir aizliegta, izņemot gadījumus, kad tā saistīta ar robežuzraudzību, valsts sauszemes robežas, tās nostiprinājuma būvju un elementu un valsts robežas joslas uzturēšanas un atjaunošanas darbiem, kas ir saskaņoti ar Valsts robežsardzi, valsts robežu šķērsojošo komunikāciju (piemēram, cauruļvadu, sakaru līniju, elektrolīniju), autoceļu un dzelzceļu uzturēšanas darbiem, kas ir saskaņoti ar Valsts robežsardzi, ģeodēzijas un kartogrāfijas darbiem, kas ir saskaņoti ar Valsts robežsardzi un katastrofu seku likvidācijas darbiem, par ko ir informēta Valsts robežsardze. Tādējādi Komisija, ņemot vērā Latvijas Republikas valsts robežas likuma 14.pantā minētos ierobežojumus, secināja, ka nav pamata īpašnieka apgalvojumam par iespēju izmantot Īpašumu komercdarbībā.  Nekustamā īpašuma “Ārgaļi” 2017.gada 16.maija apsekošanas aktā sertificēts nekustamā īpašuma vērtētājs norādījis, ka saskaņā ar situācijas plāna eksplikāciju zemes gabala lietošanas veids – ir mežs, faktiski dabā – meža zeme bez augoša meža, bet atlikušais zemes gabals ar augošu mežu. Tādējādi sertificēta nekustamā īpašuma vērtētāja skatījumā, atdalot nekustamo īpašumu “Ārgaļi”, tā īpašniekam zaudējumi, tajā skaitā neiegūtie ieņēmumi, nerodas.  Īpašnieka izdevumi par kopējo summu 175,69 *euro* (viens simts septiņdesmit pieci *euro* un 69 centi) par nekustamā īpašuma “Ārgaļi” jaunās meža inventarizācijas sagatavošanu ir radušies sakarā ar Īpašuma atsavināšanas procesu un tie ir atzīstami par zaudējumiem, un ieskaitāmi atlīdzības apmērā.  Komisija, pamatojoties uz MK noteikumu Nr.204 35.punktu, 2018. gada 12.janvāra sēdes slēgtajā daļā pieņēma lēmumu par nekustamā īpašuma “Ārgaļi” atsavināšanas atlīdzības apstiprināšanu, nosakot to 76,48 *euro* (septiņdesmit seši *euro* un 48 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram un atlīdzības apmēru par zaudējumiem, kas radušies sakarā ar nekustamā īpašuma atsavināšanas procesu 175,69 *euro* (viens simts septiņdesmit pieci *euro* un 69 centi) (Lēmums Nr. 1).  3. Nekustamais īpašums „Līdumi” ir ierakstīts Rēzeknes tiesas zemesgrāmatu nodaļas Šķilbēnu pagasta zemesgrāmatas nodalījumā Nr.100000456724. Nekustamajam īpašumam „Līdumi” ir noteikti apgrūtinājumi (saskaņā ar ierakstiem Zemesgrāmatā):  - pierobežas josla 0,82 ha;  - pierobeža 0,82 ha;  - ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs 00 ha;  - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu 330 kilovolti 0,01 ha.  Nekustamā īpašuma “Līdumi” īpašniekam 2017.gada 20.oktobrī ir nosūtīts MK noteikumu Nr.204) 13. punktā minētais paziņojums Nr.17-9/10909. Informācija par nekustamo īpašumu “Līdumi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Līdumi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Līdumi” vērtības noteikšanu, no īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Līdumi” novērtēšanu un aprēķinājis nekustamā īpašuma “Līdumi” tirgus vērtību un atlīdzības apmēru par zaudējumiem, kas rodas īpašniekam sakarā ar Īpašuma atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2018.gada 9.janvāri ir 1123,40 *euro* (viens tūkstotis viens simts divdesmit trīs *euro* un 40 centi), ko veido Īpašuma tirgus vērtība – 1123,40 *euro* (viens tūkstotis viens simts divdesmit trīs *euro* un 40 centi) apmērā, atlīdzība par zaudējumiem, kas īpašniekam nodarīti saistībā ar nekustamā īpašuma “Līdumi” atsavināšanu, nav aprēķināma (ir 0,00 *euro*). Tirgus vērtībā ietverta atsavināmās zemes vienības robežās konstatētās mežaudzes (atsevišķu koku) vērtība atbilstoši vērtētājiem pieejamai informācijai.  Komisija saskaņā ar MK noteikumu Nr.204 26.punktu 2018.gada 15.janvārī nosūtīja īpašniekam uzaicinājumu Nr. 1.2.2.-09/580 piedalīties sēdē par aprēķinātās atlīdzības izvērtēšanu.  Komisija ir saņēmusi īpašnieka 2018.gada 19.janvāra iesniegumu ar informāciju, ka īpašnieks aprēķinātai atlīdzībai 1123,40 *euro* (viens tūkstotis viens simts divdesmit trīs *euro* un 40 centi) par nekustamā īpašuma “Līdumi” atsavināšanu piekrīt un Komisijas sēdē par aprēķinātās atlīdzības izvērtēšanu nepiedalīsies.  Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par nekustamā īpašuma “Līdumi” atsavināšanas atlīdzības apstiprināšanu, nosakot to 1123,40 *euro* (viens tūkstotis viens simts divdesmit trīs *euro* un 40 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3).  4. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums “Pirmais Kumeliņš” atdalīts no nekustamā īpašuma “Kumeliņi” Zaļesjes pagastā, Zilupes novadā (kadastra numurs 6896 005 0147), bet zemesgrāmatā kā atsevišķs patstāvīgs īpašums nav reģistrēts.  Nekustamais īpašums „Kumeliņi” ir ierakstīts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000082823.  Nekustamajam īpašumam „Pirmais Kumeliņš” ir noteikti apgrūtinājumi (saskaņā ar ierakstiem zemes vienības ar kadastra apzīmējumu 6896 006 0140 apgrūtinājumu plānā):  - pierobežas josla 0,0157 ha;  - pierobeža 0,0157 ha.  2013.gada 6.septembrī nekustamā īpašuma “Pirmais Kumeliņš” īpašniecei A.Lapikai nosūtīts MK noteikumi Nr.204 13.punktā minētais paziņojums Nr.1-3/364. Informācija par nekustamo īpašumu un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma vērtības noteikšanu, no A.Lapikas nav saņemti.  Saskaņā ar Rēzeknes tiesas Zemesgrāmatu nodaļas Zaļesjes pagasta zemesgrāmatas nodalījuma Nr.100000082823 ieraksta datiem 2014.gada 29.maijā par nekustamā īpašuma “Kumeliņi” īpašnieku kļuva A.Lapiks, kurš 2014.gada 17.decembrī piekrita nekustamā īpašuma “Kumeliņi” sastāvā esošās zemes vienības sadalei, sadalot nekustamā īpašuma “Kumeliņi” sastāvā esošo zemes vienību ar kadastra apzīmējumu 6896 006 0092 divās atsevišķās zemes vienībās. Zemes vienība ar kadastra apzīmējumu 6896 006 0140 reģistrēta NĪVKIS nekustamā īpašuma “Pirmais Kumeliņš” (kadastra numurs 6896 006 0149) sastāvā.  Ar Zilupes novada pašvaldības 2015.gada 26.februāra lēmumu zemes vienībai ar kadastra apzīmējumu 6896 006 0140 piešķirts nosaukums “Pirmais Kumeliņš”.  Sertificēts nekustamā īpašuma vērtētājs ir veicis nekustamā īpašuma “Pirmais Kumeliņš” novērtēšanu un aprēķinājis nekustamā īpašuma tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2015.gada 14.jūliju ir 22,89 *euro* (divdesmit divi *euro* un 89 centi). Tirgus vērtībā ietverta atsavināmās zemes vienības robežās konstatētās mežaudzes (atsevišķu koku) vērtība atbilstoši vērtētājiem pieejamai informācijai. Atlīdzība par zaudējumiem, kas īpašniekam nodarīti saistībā ar Īpašuma atsavināšanu, nav aprēķināma (ir 0,00 *euro*).  Saskaņā ar Rēzeknes tiesas Zemesgrāmatu nodaļas Zaļesjes pagasta zemesgrāmatas nodalījuma Nr.100000082823 ieraksta datiem 2016.gada 1.martā par nekustamā īpašuma “Kumeliņi” īpašnieci kļuva D.Lapika. Vienlaikus zemesgrāmatā ierakstīts aizliegums bez A.Lapika rakstiskas piekrišanas nekustamo īpašumu atsavināt, tai skaitā ieķīlāt, pārdot, dāvināt, patapināt, izīrēt, iznomāt, nodot lietošanas tiesības trešajām personām, apgrūtināt ar lietu vai saistību tiesībām. Papildus tam zemesgrāmatā ir nostiprināta hipotēka. Kreditors: AAS “Baltikums”.  2017.gada 13.februārī nekustamā īpašuma “Pirmais Kumeliņš” īpašniecei D.Lapikai tika nosūtīts paziņojums Nr.17-9/1418 “Par valsts robežas joslas izveidošanu gar Latvijas-Krievijas valsts robežu” ar uzaicinājumu piedalīties atsavināšanas procesa turpināšanā. Dokumenti vai informācija no D.Lapikas netika saņemti.  2017.gada 1.jūnijā AAS “InterRisk Vienna Insurance Group”, kas ir AAS “Baltikums” tiesību pārņēmējs, tika nosūtīta vēstule Nr.17-9/5319 “Par atļauju sadalīt nekustamos īpašumus un atsavināt to daļas”. 2017.gada 11.oktobrī AAS “InterRisk Vienna Insurance Group” iesniedza notariālu piekrišanu darbībām ar ķīlas objektu, ar kuru atļāva no nekustamā īpašuma “Kumeliņi” atdalīt nekustamo īpašumu “Pirmais Kumeliņš”.  Komisija saskaņā ar MK noteikumu Nr.204 26.punktu 2017.gada 6.novembrī nosūtīja nekustamā īpašuma “Pirmais Kumeliņš” īpašniecei D.Lapikai (zināšanai arī A.Lapikam) uzaicinājumu piedalīties sēdē par aprēķinātās atlīdzības izvērtēšanu Nr.17-9/11577. Nedz nekustamā īpašuma “Pirmais Kumeliņš” īpašniece, nedz A.Lapiks uzaicinājumam nav atsaucies.  Komisija 2018.gada 4.janvārī nosūtīja nekustamā īpašuma “Pirmais Kumeliņš” īpašniecei D.Lapikai (zināšanai arī A.Lapikam) atkārtotu uzaicinājumu piedalīties sēdē par aprēķinātās atlīdzības izvērtēšanu Nr.1.2.2.-09/121 un 2018.gada 9.janvārī publicēja uzaicinājumu Latvijas Republikas oficiālajā izdevumā „Latvijas Vēstnesis” Nr.6 (6092). Uz uzaicinājumu nedz nekustamā īpašuma “Pirmais Kumeliņš” īpašniece, nedz A.Lapiks nav atbildējuši.  Komisija izvērtēja sertificēta vērtētāja aprēķināto atlīdzību par nekustamā īpašuma “Pirmais Kumeliņš” atsavināšanu, salīdzināja to ar līdzvērtīgu nekustamo īpašumu tirgus cenām un atzina, ka sertificēta vērtētāja noteiktais atlīdzības apmērs ir atbilstošs, un nekustamā īpašuma pārvērtēšana nav nepieciešama.  Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par nekustamā īpašuma “Pirmais Kumeliņš” atsavināšanas atlīdzības apstiprināšanu, nosakot to 22,89 *euro* (divdesmit divi *euro* un 89 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3).  Zemesgrāmatā ierakstīto aizliegumu pārņemšana, atsavinot nepieciešamo nekustamā īpašuma “Kumeliņi” daļu nav paredzēta, jo, izvērtējot lietas apstākļus secināms, ka aizliegumu pārņemšana nav samērojama ar attiecīgo sabiedrības vajadzību nodrošināšanu. Attiecīgie jautājumi tiks risināti, slēdzot līgumu par nekustamā īpašuma “Kumeliņš” labprātīgu atsavināšanu sabiedrības vajadzībām. Ja uz līguma slēgšanas brīdi netiks panākta vienošanās par aizliegumu nepārnešanu uz atsavināmo nekustamā īpašuma daļu, tad saskaņā ar Likuma 13.pantu tiks gatavots likumprojekts par nekustamā īpašuma “Kumeliņš” atsavināšanu.  5. Nekustamais īpašums „Straujupe” ir ierakstīts Rēzeknes tiesas zemesgrāmatu nodaļas Šķilbēnu pagasta zemesgrāmatas nodalījumā Nr.135. Nekustamajam īpašumam „Straujupe” ir noteikti apgrūtinājumi (saskaņā ar ierakstiem Zemesgrāmatā):  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,27 ha;  - pierobežas josla 0,27 ha;  - pierobeža 0,27 ha;  - valsts robežas josla 0,19 ha;  - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,60 ha;  - pierobežas josla 0,60 ha;  - pierobeža 0,60 ha;  - valsts robežas josla 0,31 ha.  Nekustamā īpašuma “Straujupe” īpašniekam 2017.gada 20.oktobrī ir nosūtīts MK noteikumu Nr.204 13. punktā minētais paziņojums Nr.17-9/10908. Informācija par nekustamo īpašumu “Straujupe” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Straujupe” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Straujupe” vērtības noteikšanu, no īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Straujupe” novērtēšanu un aprēķinājis nekustamā īpašuma “Straujupe” tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Straujupe” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2018.gada 9.janvāri ir 1161,45 *euro* (viens tūkstotis viens simts sešdesmit viens *euro* un 45 centi), ko veido nekustamā īpašuma “Straujupe” tirgus vērtība – 1161,45 *euro* (viens tūkstotis viens simts sešdesmit viens *euro* un 45 centi) apmērā, atlīdzība par zaudējumiem, kas īpašniekam nodarīti saistībā ar nekustamā īpašuma “Straujupe” atsavināšanu, nav aprēķināma (ir 0,00 *euro*).  Komisija saskaņā ar MK noteikumu Nr.204 26.punktu 2018.gada 15.janvārī nosūtīja īpašniekam uzaicinājumu Nr. 1.2.2.-09/581 piedalīties sēdē par aprēķinātās atlīdzības izvērtēšanu.  Komisija 2018.gada 22.februārī ir saņēmusi informāciju, ka īpašnieks piekrīt zemes atsavināšanas procesa kārtībai un Komisijas sēdē nepiedalīsies.  Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par nekustamā īpašuma “Straujupe” atsavināšanas atlīdzības apstiprināšanu, nosakot to 1161,45 *euro* (viens tūkstotis viens simts sešdesmit viens *euro* un 45 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3).  6. Nekustamais īpašums „Vahmistrovi” ir ierakstīts Rēzeknes tiesas zemesgrāmatu nodaļas Baltinavas novada zemesgrāmatas nodalījumā Nr.76. Nekustamajam īpašumam „Vahmistrovi” ir noteikti apgrūtinājumi (saskaņā ar ierakstiem Zemesgrāmatā):  - valsts robežas josla 0,01 ha;  - pierobežas josla 0,01 ha;  - pierobeža 0,01 ha.  Nekustamā īpašuma “Vahmistrovi” īpašniekam 2017.gada 29.septembrī ir nosūtīts MK noteikumu Nr.204 13. punktā minētais paziņojums Nr.17-9/9868. Informācija par nekustamo īpašumu “Vahmistrovi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Vahmistrovi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par īpašumu, kas varētu ietekmēt nekustamā īpašuma “Vahmistrovi” vērtības noteikšanu, no īpašnieka nav saņemti.  Sertificēts nekustamā īpašuma vērtētājs ir veicis nekustamā īpašuma “Vahmistrovi” novērtēšanu un aprēķinājis nekustamā īpašuma “Vahmistrovi” tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Vahmistrovi” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2017.gada 18.decembri ir 15,00 *euro* (piecpadsmit *euro* un 00 centi), ko veido nekustamā īpašuma “Vahmistrovi” tirgus vērtība – 15,00 *euro* (piecpadsmit *euro* un 00 centi) apmērā, atlīdzība par zaudējumiem, kas īpašniekam nodarīti saistībā ar nekustamā īpašuma “Vahmistrovi” atsavināšanu, nav aprēķināma (ir 0,00 *euro*).  Komisija saskaņā ar MK noteikumu Nr.204 26.punktu 2018.gada 4.janvārī nosūtīja īpašniekam uzaicinājumu Nr. 1.2.2.-09/120 piedalīties sēdē par aprēķinātās atlīdzības izvērtēšanu.  Komisija ir saņēmusi īpašnieka 2018.gada 17.februāra iesniegumu ar informāciju, ka īpašnieks aprēķinātajai atlīdzībai 15,00 *euro* (piecpadsmit *euro* un 00 centi) piekrīt un Komisijas sēdē par aprēķinātās atlīdzības izvērtēšanu nepiedalīsies.  Komisija, pamatojoties uz MK noteikumu Nr.204 35.punktu, 2018. gada 23.februāra sēdes slēgtajā daļā pieņēma lēmumu par nekustamā īpašuma “Vahmistrovi” atsavināšanas atlīdzības apstiprināšanu, nosakot to 15,00 *euro* (piecpadsmit *euro* un 00 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr. 3).  Iekšlietu ministrija saskaņā ar Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36. punktu izskatīja Komisijas 2018.gada 12.janvāra lēmumu Nr.1 un 2018.gada 23.februāra lēmumu Nr.3 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:   1. ar 2018.gada 26.marta lēmumu Nr.1-66/44 apstiprināt Komisijas noteikto atlīdzības apmēru par nekustamā īpašuma „Alkšņi” atsavināšanu, nosakot taisnīgu atlīdzību 160,00 *euro* apmērā; 2. ar 2018.gada 26.marta lēmumu Nr.1-66/42 apstiprināt Komisijas noteikto atlīdzības apmēru par nekustamā īpašuma „Ārgaļi” atsavināšanu, nosakot taisnīgu atlīdzību 252,17 *euro* apmērā; 3. ar 2018.gada 26.marta lēmumu Nr.1-66/45 apstiprināt Komisijas noteikto atlīdzības apmēru par nekustamā īpašuma „Līdumi” atsavināšanu, nosakot taisnīgu atlīdzību 1123,40 *euro* apmērā; 4. ar 2018.gada 26.marta lēmumu Nr.1-66/38 apstiprināt Komisijas noteikto atlīdzības apmēru par nekustamā īpašuma „Pirmais Kumeliņš” atsavināšanu, nosakot taisnīgu atlīdzību 22,89 *euro* apmērā; 5. ar 2018.gada 26.marta lēmumu Nr.1-66/40 apstiprināt Komisijas noteikto atlīdzības apmēru par nekustamā īpašuma „Straujupe” atsavināšanu, nosakot taisnīgu atlīdzību 1161,45 *euro* apmērā; 6. ar 2018.gada 26.marta lēmumu Nr.1-66/39 apstiprināt Komisijas noteikto atlīdzības apmēru par nekustamā īpašuma „Vahmistrovi” atsavināšanu, nosakot taisnīgu atlīdzību 15,00 *euro* apmērā;   Nekustamos īpašumus „Alkšņi”, “Ārgaļi”, “Līdumi”, “Pirmais Kumeliņš”, “Straujupe” un „Vahmistrovi” ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem.  Pēc atsavināšanas pabeigšanas Iekšlietu ministrija nekustamos īpašumus normatīvajos aktos noteiktajā kārtībā nostiprinās zemesgrāmatā valsts īpašuma tiesības Iekšlietu ministrijas personā.  Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3311 | 0 | 0 | 0 | 0 | 0 |
| 2.1. valsts pamatbudžets | 0 | 3311 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3311 | 0 | 0 | 0 | 0 | 0 |
| 3.1. valsts pamatbudžets | 0 | -3311 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | -3311 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un ierakstīšanu zemesgrāmatā kopumā sastāda **3311 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. izdevumi, lai segtu atlīdzību par nekustamo īpašumu atsavināšanu – **2735** ***euro***, tajā skaitā:    1. par nekustamo īpašumu „Alkšņi” 160,00 *euro*;    2. par nekustamo īpašumu „Ārgaļi” 252,17 *euro*;    3. par nekustamo īpašumu „Līdumi” 1123,40 *euro*;    4. par nekustamo īpašumu „Pirmais Kumeliņš” 22,89 *euro*;    5. par nekustamo īpašumu „Straujupe” 1161,45 *euro*;    6. par nekustamo īpašumu „Vahmistrovi” 15,00 *euro*. 2. izdevumi, kas saistīti ar nostiprinājuma lūguma parakstīšanu pie notāra: 6 īpašumi x 66 *euro* = **396 *euro***; 3. izdevumi, kas saistīti ar ierakstīšanu zemesgrāmatā: 6 īpašumi x 30 *euro* = **180 *euro***. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar likumu „Par valsts budžetu 2018.gadam” līdzekļi šim mērķim nav paredzēti. 2017.gadā ilgtermiņa saistību pasākumam „Latvijas Republikas un Krievijas Federācijas valsts robežas demarkācija” tika plānoti līdzekļi 409 320 *euro* apmērā, taču izlietoti 309 831 *euro* apmērā, jo aizkavējās atsavināšanas procesa plānotā gaita (6 nekustamo īpašumu īpašnieki ir miruši; 33 nekustamo īpašumu īpašnieki nepiekrita nekustamā īpašuma atsavināšanai, uzsākta piespiedu atsavināšanas procedūra; vairāku īpašumu īpašnieki ir ārvalstnieki un personām, kuras pārstāv īpašnieku, nav pilnvarojuma nekustamo īpašumu sadalīt un atsavināt; zemesgrāmatā ir ierakstītas ķīlas un ir nepieciešams panākt bankas piekrišanu u.c.). Tādējādi 2017.gadā slēgto asignējumu atlikums ir 99 489 *euro* apmērā.  Ņemot vērā minēto, Iekšlietu ministrija ir iesniegusi Finanšu ministrijā priekšlikumus apropriācijas rezerves asignējumu saņemšanai 2018.gadā, lai pabeigtu atsavināšanas procesu, kas saistīts ar Latvijas Republikas un Krievijas Federācijas valsts robežas joslas ierīkošanu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv